Allamägedega aga mu Haldjakese jõud ka rauges. Pikk tee oli keti ja esimesed hammasrattad nii ära kulutanud, et väiksegi lisajõuga väntamisel andsid hambad lihtsalt üle ja seisid peaaegu paigal, suur ragin taga. Häda progresseerus meetritega ja lõpuks Mutabori jõudes pidas vastu vaid käik 1:5. See vudimine, mis Taniil oma 3:5-ga tegi oli lapsemäng minu oravaga rattas. Täitsa koomiline vaatepilt on, kui viis meest lähevad ees stoilise rahuga ja kuuest tuleb järgi nagu  pahast vaimust vaevatud. Aga kohale jõudsin.